作者：胡浩然
词牌/韵律：春霁・秋霁

paragraphs: 迟日融和，乍雨歇东郊，嫩草凝碧。
紫燕双飞，海棠相衬，妆点上林春色。
黯然望极。
因人天气浑无力。
又听得。
园苑，数声莺啭柳阴直。
当此暗想，故国繁华，俨然游人，依旧南陌。
院深沈、梨花乱落，那堪如练点衣白。
酒量顿宽洪量窄。
算此情景，除非殢酒狂欢，恣歌沈醉，有谁知得。